96/439/EY: Komission päätös, tehty 18 päivänä heinäkuuta 1996, yhteisön osallistumisesta tiettyjen suu- ja sorkkataudin torjumiseksi suoritettavien toimenpiteiden rahoitukseen entisessä Jugoslavian tasavallassa Makedoniassa (ETA:n kannalta merkityksellinen teksti)



Virallinen lehti nro L 181 , 20/07/1996 s. 0037 - 0037



KOMISSION PÄÄTÖS, tehty 18 päivänä heinäkuuta 1996, yhteisön osallistumisesta tiettyjen suu- ja sorkkataudin torjumiseksi suoritettavien toimenpiteiden rahoitukseen entisessä Jugoslavian tasavallassa Makedoniassa (ETA:n kannalta merkityksellinen teksti) (96/439/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY (1), sellaisena kuin se on viimeksi muutettuna päätöksellä 94/370/EY (2), ja erityisesti sen 13 artiklan, sekä katsoo, että entisessä Jugoslavian tasavallassa Makedoniassa on ilmennyt suu- ja sorkkataudin pesäkkeitä, ja nämä pesäkkeet muodostavat välittömän uhan yhteisölle ja erityisesti Kreikan alueelle, päätöksellä 96/368/EY (3) sovittiin yhteisön taloudellisesta osallistumisesta tiettyjen suu- ja sorkkataudin torjumista koskevien toimenpiteiden toteuttamiseen Jugoslavian tasavallassa Makedoniassa; taloudellisen avun antaminen entisen Jugoslavian tasavallan Makedonian viranomaisille on erityisen tärkeää taudin torjumiseksi, olisi tarpeen antaa asianomaisten eläinten suojelemiseksi tarvittavat rokote-erät entisen Jugoslavian tasavallan Makedonian viranomaisten käytettäväksi, yhteisön olisi vastattava osasta kustannuksia, jotka liittyvät rokotustoimien toteuttamiseen, tässä päätöksessä määrättyihin toimenpiteisiin ryhdytään yhteistyössä FAO:n suu- ja sorkkataudin vastaisen Euroopan toimikunnan kanssa, ja rokotustoimenpiteistä aiheutuvat kustannukset korvataan ensisijaisesti rahastosta N:o 911100/MTF/INT/003/EEC, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON PÄÄTTÄNYT SEURAAVAA: 1 artikla 1. Komissio toteuttaa yhteistyössä FAO:n suu- ja sorkkataudin vastaisen Euroopan toimikunnan kanssa tarpeelliset toimenpiteet antaakseen entisen Jugoslavian tasavallan Makedonian viranomaisten käyttöön: - 250 000 rokote-erää nautojen suojelun varmistamiseksi entisessä Jugoslavian tasavallassa Makedoniassa tunnistettua virusta vastaan. 2. Yhteisö vastaa kaikista 1 kohdassa tarkoitetuista toimenpiteistä aiheutuneista kustannuksista (kuitenkin enintään 80 000 ecuun saakka). 2 artikla 1. Yhteisö vastaa 50 prosentista kustannuksia, jotka aiheutuvat entisen Jugoslavian tasavallan Makedonian viranomaisten FAO:n suu- ja sorkkataudin vastaisen Euroopan toimikunnan ja yhteisön valvonnassa tapahtuvista rokotustoimista. 2. Edellä 1 kohdassa tarkoitettuihin toimenpiteisiin kuuluvat erityisesti - tarvittavien rokotusvälineiden (ruiskut, kylmäketjun edellyttämät tarvikkeet, suojavaatetus ja niin edelleen), - desinfiointiaineiden ja - eläinten merkintätarvikkeiden ostaminen ja hankinta. 3. Tämän artiklan päämäärien saavuttamiseksi komissio maksaa korvausta 1 artiklassa tarkoitettujen rokotustoimien toteuttamisesta aiheutuneista kustannuksista rahastosta N:o 911100/MTF/INT/003/EEC (kuitenkin enintään 10 000 ecua). 3 artikla Tämä päätös on osoitettu kaikille jäsenvaltioille. Tehty Brysselissä 18 päivänä heinäkuuta 1996. Komission puolesta Franz FISCHLER Komission jäsen (1) EYVL N:o L 224, 18.8.1990, s. 19 (2) EYVL N:o L 168, 2.7.1994, s. 31 (3) EYVL N:o L 145, 19.6.1996, s. 19